ડિસેમ્બર ઈ.સ.૧૯૭૧માં એચ.એમ.વી. કંપની તરફથી એમના ભજનોની ગ્રામોફોન રેકોર્ડઝ બહાર પડેલી. એમાં બે ભજનો હતાં. એક રામદેવજીનું ભક્તિ કરો તો… અને બીજું દાસી જીવણનું લેર તો લાગી… તારીખ ૧ર થી ૧૭ જાન્યુઆરી ૧૯૮૧ દરમ્યાન કેન્દ્રિય સંગીત નાટક અકાદમી ન્યુ દિલ્હી દ્વારા આયોજિત ભક્તિસંગીત મહોત્સવમાં પરંપરિત ભજન ગાન રજુઆત. રપ‚ર૬‚ર૭ એપ્રિલ ૧૯૮૭ દરમ્યાન ભરુચ ખાતે લોક સાંસ્કૃતિક પરિવાર દ્વારા યોજાયેલ લોક મહોત્સવમાં રજુઆત. પ્રજાસતાક દિન પરેડ નિમિત્તે ન્યુ દિલ્હી ખાતે ઈ.સ.૧૯૮૮માં ભારતભરના લોકકલાકારોની સાથે પોતાની પરંપરિત તારવાદ્ય સાથેની ભજનગાનની કલાનું પ્રદર્શન તત્કાલિન રાષ્ટ્રપતિ શ્રી વેંકટરમણ‚ શ્રી રાજીવ ગાંધી‚ સોનિયા ગાંધી‚ સંરક્ષણ પ્રધાન કે.સી.પંતની સમક્ષ કરેલું. જેનું સંગીત સંચાલન ઉસ્તાદ અમજદઅલીખાને કરેલું. ઈ.સ.૧૯૯૦ માં નહેરૂ સેન્ટર મુંબઈ દ્વારા યોજાયેલ ભારતીય કંઠસ્થ લોકપરંપરાના ફેસ્ટિવલમાં બહુમાન પ્રાપ્ત કરેલું. ર૪ એપ્રિલ ઇ.સ. ૧૯૯૩માં ગુજરાત રાજ્ય સંગીત નાટક અકાદમી ગાંધીનગર આયોજિત ભક્તિસંગીત કાર્યક્રમ. ઈ.સ. ૧૯૯પમાં ગુજરાત રાજ્ય સંગીત નાટક અકાદમી ગાંધીનગર દ્વારા સોમનાથ ખાતે ભક્તિસંગીત સંમેલન. રાષ્ટ્રીય શાયર ઝવેરચંદ મેઘાણીની જન્મ શતાબ્દી નિમિત્તે તૈયાર થયેલ ‘પહાડનું બાળક’ નાટકમાં દેશી સિતારનું સંગીત. આકાશવાણીના તથા દૂરદર્શનના અનેક સંગીત રૂપકો તથા નાટકોમાં ગાયન અને વાદનની પ્રસ્તુતિ… ૧૪ નવેમ્બર ર૦૦૮ના રોજ ‘સંતવાણી એવોર્ડ’ પૂ. મોરારીબાપુના હસ્તે.